**Ո Ր Ո Շ ՈՒ Մ**

**Կատարողական վարույթը կասեցնելու մասին**

01.04.2016թ. ք.Երևան

ՀՀ ԱՆ ԴԱՀԿ ծառայության Երևան քաղաքի Շենգավիթ բաժնի ավագ հարկադիր կատարող արդարադատության մայոր Սերոբ Ավետիսյանս, ուսումնասիրելով 10.12.2015թ. վերսկսված թիվ 01522788 կատարողական վարույթի նյութերը.

**Պ Ա Ր Զ Ե Ց Ի**

Էրեբունի և Նուբարաշեն վարչական շրջանների ընդհանուր իրավասության դատարանի կողմից 29.10.2015թ. տրված թիվ ԵԷԴ/0972/02/15 կատարողական թերթի համաձայն պետք է

1. <<Հայէկոնոմբանկ>> ԲԲ ընկերության ընդդեմ Գեղամ Ներսիսյանի և Լարիսա Ներսեսյանի` գումարի բռնագանձման պահանջի մասին հայցը բավարարել:   
 2.Գեղամ Մնացականի Ներսիսյանից և Լարիսա Կառլենի Ներսեսյանից համապարտության կարգով հօգուտ <<Հայէկոնոմբանկ>> ԲԲ ընկերության բռնագանձել 6.678.087/վեց միլիոն վեց հարյուր յոթանասունութ հազար ութսունյոթ/ ՀՀ դրամ վարկային պարտքի և 137.600 ՀՀ դրամ՝ որպես նախապես մուծված պետական տուրքի գումար:   
 3.Գեղամ Ներսիսյանից և Լարիսա Ներսեսյանից համապարտության կարգով հօգուտ <<Հայէկոնոմբանկ>> ԲԲ ընկերության բռնագանձել սկսած 12.03.2015թ. ժամկետային վարկի մնացորդ գումարի վրա մինչև ժամկետային վարկի սահմանված մարման ժամկետը տարեկան 14%-ի չափով հաշվարկվող տոկոսի գումարները, սկսած 12.03.2015թ. մինչև չվճարված ժամկետանց վարկային պարտքի գումարների փաստացի մարման օրը ժամկետանց վարկի մնացորդ պարտքի գումարի վրա ՀՀ կենտրոնական բանկի սահմանած տարեկան բանկային տոկոսի հաշվարկային տոկոսադրույքի չափով հաշվարկվող տոկոսի և օրական 0.1 տոկոսի չափով հաշվարկվող տույժի գումարները, իսկ վարկի չվճարված տոկոսների մնացորդ պարտքի գումարների վրա օրական 0.2 տոկոսի չափով հաշվարկվող տույժի գումարները:   
 4. Բռնագանձումը տարածել 19.06.2008թ. կնքված թիվ ԱԲ-08/22 անշարժ գույքի առուվաճառքի և գրավի /հիփոթեքի/ պայմանագրով Բանկում գրավադրված ք. Երևան, Էրեբունի համայնք, Ազատամարտիկների պող. 54/3 բնակելի տուն հասցեում գտնվող անշարժ գույքի վրա:

5․ Գեղամ Մնացականի Ներսիսյանից և Լարիսա Կառլենի Ներսեսյանից համապարտության կարգով հօգուտ ՀՀ պետական բյուջեի բռնագանձել վճռի 3-րֆ կետով հաշվեգրվելիք և բռնագանձվելիք տոկոսների ընդհանուր հանրագումարի երկու տոկոսը, որպես պետական տուրքի գումար։   
 Պարտապանից պետք է բռնագանձել նաև բռնագանձվող գումարի հինգ տոկոսը՝ որպես կատարողական գործողությունների կատարման ծախս:

Կատարողական գործողությունների ընթացքում արգելանք է դրվել գրավի առարկա հանդիսացող ք.Երևան, Ազատամարտիկների պող. 54/3 բնակելի տան վրա, որը «Բեստ Ռեալթի» ՍՊԸ-ի կողմից գնահատվել է 5․300․000 ՀՀ դրամ:

Համապարտ պարտապանի վերաբերյալ ՀՀ ԱՆ ԴԱՀԿ ապահովող ծառայության Երևան քաղաքի Շենգավիթ բաժնում այլ պահանջատիրոջ պահանջով հարուցված է նաև այլ կատարողական վարույթ, որի կատարման շրջանակներում նույնպես արգելանք է կիրառվել համապարտ պարտապանի Գեղամ Ներսիսյանի աշխատավարձի վրա 50 տոկոսի չափով։

Պարտապան Լարիսա Ներսեսյանի պատկանող այլ գույք կամ դրամական միջոցներ չեն հայտնաբերվել։

Իրականացված գործողությունների ընթացքում պարզվել է, որ պարտապանին պատկանող գույքի արժեքը չի բավականեցնում կատարողական թերթի պահանջի ամբողջական կատարմանը։

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28, 37-րդ հոդվածի 8-րդ կետով և 39-րդ հոդվածներով**

**Ո Ր Ո Շ Ե Ց Ի**

Կասեցնել 10.12.2015թ. վերսկսված թիվ 01522788 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

**Ավագ հարկադիր կատարող` Սերոբ Ավետիսյան**